Харолд 220418

**Адамды қалай өзгертуге болады?**

***"Ең бастысы, таза сақта жүрегіңді,***

***Өйткені ол — өміріңнің қайнар көзі."***

***(Нақыл сөздер 4:23)***

 Бір адамның, бір топ адамдарды жек көретіні сонша, ол оларды азапқа салуды өмірінің мақсаты етіп алған еді. Ол олардың өліп қалғанын қалаған еді. Жоқ, бұл адам нацистік генерал емес, Елші Пауыл еді. Ақырында Пауыл Құдаймен кездескен кезде, бұл кездесу оны соқыр етіп қалдырған еді, және ол үш күн бойы тамақ іше алмады, бірақ сол кезде Құдай оның толық өзгеруін бастады (Елшілердің істері 9). Адам өлтіруші Құдайдың ең сенімді елшілерінің бірі болды.

 Бұрын жек көретін және қатыгез болған Пауылдың жүрегі толықтай өзгерді. Бірақ Пауыл қатты қиналып, азап шекті. Тіпті тура мағынада тізесіне жығылды. Жазушы Кэти Грейвс былай деп сұрақ қойған еді: "Аяқ астынан жерді кесіп тастаған азаптың отты нұры тізе бүктіретін жалғыз жол болса ше?" Құдай біздің жүрегімізді де өзгерте алады, бірақ бұл өзгерістің түрткі күші көбінесе ауыр жағдайлар болып табылады.

 Жүректің өзгеруі тек өз еркімізбен емес, бізде жұмыс істейтін Киелі Рух арқылы жүзеге асады. Құдай сізге жаңа жүрек беріп, тас жүрегіңізді сезімтал жүрекпен алмастыратынын айтады. Ол сізге Өзінің Рухын дарытып, Өзіне еруге талпындырады (Езекиел 36:26-27). Құдай адамдардың жүректерін таңғажайып керемет жолмен өзгертеді. Егер аяғыңыздың астынан жерді кесіп тастағандай сезінсеңіз, Құдайдан жүрегіңізді өзгерту мүмкіндігін пайдалануын сұраңыз.